HMS Dreadnought
        
         (atomubåt)
Store norske leksikon,Samfunn,Forsvar og sikkerhet,Våpen og militært materiell,Marinefartøy,Undervannsbåter
HMS Dreadnought er en britisk atomdrevet angrepsubåt. Den var den første britiske atomubåten, og er så langt det siste marinefartøyet som har hatt navnet Dreadnought.
Historie HMS Dreadnought ble sjøsatt 21. oktober 1960, og var i drift fra 17. april 1963. Den var den eneste i sin klasse, men ble en forløper for den noe større Valiant-klassen, og brukte samme type reaktor som den amerikanske Skipjack-klassen. HMS Dreadnought ble utrangert i 1980, og er oppbevart i Rosyth i Skottland. En ny Dreadnought-klasse atomdrevne strategiske undervannsbåter er under utvikling, og er planlagt å kunne tas i bruk fra 2028. Spesifikasjoner Deplasement: 4000 tonn neddykket Lengde: 81 meter Toppfart: 28 knop neddykket (20 knop på overflaten) Største operasjonsdybde: 300 meter Mannskap: 88–113 Les mer i Store norske leksikon atomubåt Dreadnought